b'\n_START_ARTICLE_\nVihre\xc3\xa4 fluoresoiva proteiini\n_START_PARAGRAPH_\nVihre\xc3\xa4 fluoresoiva proteiini (engl. green fluorescent protein, GFP) on nimens\xc3\xa4 mukaisesti proteiini, joka fluoresoi vihre\xc3\xa4\xc3\xa4 v\xc3\xa4ri\xc3\xa4. Proteiini l\xc3\xb6ydettiin Aequorea victoria -meduusasta, ja Martin Chalfie, Osamu Shimomura ja Roger Y. Tsien saivat vuoden 2008 Nobelin kemianpalkinnon proteiinin l\xc3\xb6yt\xc3\xa4misest\xc3\xa4 ja kehitt\xc3\xa4misest\xc3\xa4. Proteiinia k\xc3\xa4ytet\xc3\xa4\xc3\xa4n hy\xc3\xb6dyksi biologian, biotekniikan ja l\xc3\xa4\xc3\xa4ketieteen tutkimuksissa liitt\xc3\xa4m\xc3\xa4ll\xc3\xa4 GFP:n geeni toisen proteiinin geeniin, jolloin tutkitun proteiinin muodostuessa se saadaan loistamaan vihre\xc3\xa4n\xc3\xa4. N\xc3\xa4in voidaan havaita, onko haluttua proteiinia muodostunut kudoksessa tai soluviljelm\xc3\xa4ss\xc3\xa4 ja miss\xc3\xa4 p\xc3\xa4in kudosta tai solua proteiinia muodostuu._NEWLINE_GFP:st\xc3\xa4 on kehitetty my\xc3\xb6s muilla v\xc3\xa4reill\xc3\xa4 fluoresoivia variantteja.'